Ukunjwi ni jina la shehia ya Wilaya ya Wete katika Mkoa wa Pemba Kaskazini, Tanzania. Wakati wa sensa iliyofanyika mwaka wa 2012, kata ilikuwa na wakazi wapatao 2769 walioishi humo. Msimbo wa posta ni 75116. Shehia hii ina vijiji sita ikiwemo kijiji cha Ukunjwi chenyewe, kijiji cha Chanjaani, kijiji cha Buyuni, Raha, Minyenyeni na Chozi. Shehia hii imepakana na shehia ya Bopwe kaskazini ya mji wa Wete. Shehia hii ina skuli moja ya serikali yenye jina la Skuli ya Ukunjwi kwa masomo ya msingi(primary) na sekondari form one hadi form four. Mwalimu Mkuu wa Skuli hii ni Hamad Ali Hamad (tangu Septemba 2005-......) na Msaidizi Mwalimu Mkuu ni Ndugu Rashid Mohd Suleiman(2010-...). Skuli hii imeanzishwa rasmi mwaka 1977 na kwa sasa inawanafunzi wapatao 500 tu. Skuli hii ina waalimu wapatao 14(sept 2013). Skuli hii ina ukosefu wa nyumba za waalimu ambapo kuwepo kwake ni muhimu kwa vile asilimia 95 ya waalimu wanaofundisha hutoka Gando na Wete.